|  |  |
| --- | --- |
| Argo***Društvo za humanistična vprašanjaLendavska ulica 9, p. p. 27, 9000 Murska Sobota***  | Miklošičeva 16, 1000 Ljubljana🕿 01 / 4300 557, 4300 558 🖳 info@bralnaznacka.si  |

Murska Sobota, Ljubljana, 17. 8. 2016

Spoštovani,

ARGO, DRUŠTVO ZA HUMANISTIČNA VPRAŠANJA in Društvo Bralna značka Slovenije – ZPMS organizirata v sklopu XXI. Srečanja slovenskih mladinskih pisateljev Oko besede 2016 seminar **OTROCI, KNJIGA, BRANJE IN BRALNA ZNAČKA DANES**. Seminar bo izveden **v petek, 23. 9. 2016**, **v konferenčni dvorani hotela Zvezda v Murski Soboti.** Poleg strokovnih vsebin, ki so podrobneje predstavljene v nadaljevanju, seminar udeležencem omogoča tudi prisostvovanje na podelitvi večernice 2016, nagrade za najboljše mladinsko literarno delo minulega leta. Seminar je namenjen vzgojiteljicam/em v vrtcih, učiteljicam/em razrednega pouka in knjižničarkam/jem. Ob zaključku bodo udeleženke/ci prejele/i potrdilo.

**VSEBINE SEMINARJA**

**dr. Dragica Haramija:** *Teorija slikanice*

**mag. Tilka Jamnik, Kristina Picco:** *Najboljše knjige preteklega in prve polovice letošnjega leta**(nagrajenke, zlate hruške, najboljše/najzanimivejše knjige 2016).**Posebna pozornost bo namenjena posameznim skupinam: počasnejši bralci, priseljenci, najstniki, fantje …*

**dr. Igor Saksida:** *Motivacija za branje*

**Darka Tancer Kajnih:** *Beseda urednice revije Otrok in knjiga*

*Moderiran pogovor udeležencev in predavateljev – Bralna značka v praksi danes*(vodi Manca Perko)

**PRIJAVA NA SEMINAR IN PLAČILO**

Kotizacija za seminar vključno z DDV znaša **40 €**, za mentorje Bralne značke, ki niso člani Društva Bralna značka Slovenije – ZPMS, člane društev in zvez prijateljev mladine, člane Bralnega društva Slovenije in Slovenske sekcije IBBY **35 €,** in **30 €** za študente in člane Društva Bralna značka Slovenije – ZPMS. Kotizacija vključuje predavanja, udeležbo na podelitvi večernice, kosilo ter seminarsko gradivo.

Na seminar se prijavite na Društvo Bralna značka Slovenije – ZPMS po klasični ali elektronski pošti na naslov: **DRUŠTVO BRALNA ZNAČKA SLOVENIJE - ZPMS, Miklošičeva 16, 1000 Ljubljana** ali **info@bralnaznacka.si****.**

**Zadnji rok za prijave je 9. september 2016**. Po prejemu prijave vam bomo poslali ostale seminarske informacije in izstavili račun, zato vas prosimo, da v priloženo prijavnico vnesete potrebne podatke.

ARGO, DRUŠTVO ZA HUMANISTIČNA VPRAŠANJA Društvo Bralna značka Slovenije - ZPMS

Feri Lainšček dr. Dragica Haramija

